కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
Steve Smith, వార్నర్‌లను పక్కనపెట్టిన ఆస్ట్రేలియా..!
ఇంగ్లాండ్ వేదికగా మే 30 నుంచి ప్రపంచకప్‌ మొదలుకానుండటంతో స్మిత్, వార్నర్‌ల పునరాగమనం కోసం ఆస్ట్రేలియా జట్టు ఆత్రుతగా ఎదురుచూస్తోంది. కానీ.. ?
Samayam Telugu | Updated:
Mar 8, 2019, 12:08PM IST
Steve Smith, వార్నర్‌లను పక్కనపెట్టిన ఆస్ట్రేలియా..!
హైలైట్స్
మార్చి 28న ముగియనున్న వార్నర్, స్మిత్‌ల నిషేధం
మార్చి 29 నుంచి పాకిస్థాన్‌తో రెండు వన్డేలు ఆడనున్న ఆస్ట్రేలియా
ఈ రెండు వన్డేల్లోనూ వార్నర్‌, స్మిత్‌లకి దక్కని చోటు
మార్చి 23 నుంచి ప్రారంభమయ్యే ఐపీఎల్‌‌లో ఆడించేందుకేనా..?
ఆస్ట్రేలియా జట్టులోకి పునరాగమనం కోసం ఏడాదికాలంగా ఎదురుచూస్తున్న మాజీ కెప్టెన్ స్టీవ్‌స్మిత్ , ఓపెనర్ డేవిడ్ వార్నర్‌ల నిరీక్షణ మరికొన్ని రోజులు కొనసాగనుంది. గత ఏడాది దక్షిణాఫ్రికా పర్యటనలో బాల్ టాంపరింగ్‌కి పాల్పడిన ఈ ఇద్దరిపై క్రికెట్ ఆస్ట్రేలియా (సీఏ) ఏడాది నిషేధం విధించిన విషయం తెలిసిందే. అయితే.. వీరిపై ఉన్న నిషేధం మార్చి 28న ముగియనుంది. కానీ.. మార్చి 29, మార్చి 31న పాకిస్థాన్‌తో జరగనున్న చివరి రెండు వన్డేలకీ స్మిత్, వార్నర్‌‌లకు ఆస్ట్రేలియా అవకాశమివ్వలేదు. మార్చి 22 నుంచి పాకిస్థాన్‌తో జరగనున్న ఐదు వన్డేల సిరీస్‌ కోసం తాజాగా క్రికెట్ ఆస్ట్రేలియా జట్టుని ప్రకటించింది.
Aussie ODI squad for UAE tour: Aaron Finch (c), Pat Cummins (vc), Alex Carey (vc), Jason Behrendorff, Nathan Coulte… https://t.co/Wibnnlts0T
&mdash; cricket.com.au (@cricketcomau) 1552016019000
ఇంగ్లాండ్ వేదికగా మే 30 నుంచి ప్రపంచకప్‌ మొదలుకానుండటంతో స్మిత్, వార్నర్‌ల పునరాగమనం కోసం ఆస్ట్రేలియా జట్టు ఆత్రుతగా ఎదురుచూస్తోంది. కానీ.. ఈ మెగా టోర్నీకి ముందే వారిని అంతర్జాతీయ క్రికెట్‌లో ఆడించే అవకాశం లభించినా.. క్రికెట్ ఆస్ట్రేలియా వారిని పక్కనపెట్టి అందర్నీ ఆశ్చర్యపరిచింది.
నిషేధ సమయంలో దేశవాళీ టోర్నీల్లో ఆడిన స్మిత్, వార్నర్‌లు ఇటీవల గాయపడి.. ఇప్పుడు పూర్తిగా కోలుకున్నారు. దీంతో.. మార్చి 23 నుంచి ప్రారంభంకానున్న ఐపీఎల్ 2019 సీజన్‌లో ఇద్దర్నీ ఆడించాలని సీఏ యోచిస్తోంది. సన్‌రైజర్స్ హైదరాబాద్ తరఫున డేవిడ్ వార్నర్ ఆడనుండగా.. రాజస్థాన్ రాయల్స్‌‌కి స్టీవ్‌స్మిత్ ప్రాతినిథ్యం వహించనున్నాడు.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.